jkorsvik/nowiki_second_scrape_merged huggingface dataset:
Rælingen prestegjeld

Rælingen prestegjeld var et prestegjeld tilhørende Nedre Romerike prosti i Borg bispedømme i Den norske kirke. Det omfattet Rælingen kommune i Akershus fylke, og hovedkirken var Rælingen kirke.


== Historikk ==
Rœlingr sókn har sin opprinnelse fra kristningen av landet,, og dagens kirke ser ut til å være tredje kirke på stedet. Om den første middelalderkirken vet vi lite, men når det i Jens Nilssøns visitasbøker fra 1590-årene heter at kirken «staar paa fallende fod», kan det tyde på at middelalderkirken fremdeles sto, men at den var i dårlig forfatning. Kirkeregnskapene fra 1600-årene beretter imidlertid om en liten, men temmelig velholdt tømmerkirke. Det later derfor til at den falleferdige middelalderkirken er blitt erstattet av en tømmerkirke en gang mellom biskop Jens Nilssøns visitas i 1590-årene og 1620, da kirkeregnskapene begynner. Tømmerkirken ble forlenget mot vest i 1700. Dagens tømmerkirke er en langkirke fra 1828 som ble relativt sterkt ombygget i 1887, etter at den opprinnelig var oppført før den egentlig ble godkjent.Kirken er omtalt i Biskop Eysteins jordebok fra 1397 som Rœlings kirkja, og Rælingen var sognekirke i middelalderen. Ble etter reformasjonen tillagt som annekskirke til Fet, da det var behov for å tilpasse den kirkelige inndelingen til folketallet og bosetningsmønsteret etter Svartedauden.


=== Nyere tid ===
Rælingen annekssogn dannet grunnlaget for Rælingen kommune opprettet 1. juli 1837.
Ved forskrift om opprettelse av soknekall 21. august 1970, ble annekssognet Rælingen utskilt som eget prestegjeld.Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.Rælingen prestegjeld og dets sogn er nå en del av Rælingen kirkelige fellesråd underlagt Nedre Romerike prosti.


== Kirkesogn ==
Prestegjeldet hadde ved sin avvikling følgende sogn:

Rælingen
Øvre Rælingen


== Referanser ==
Goššjohka

Goššjohka er en elv i Karasjok og Kautokeino kommuner i Troms og Finnmark fylke. Elva har utspring fra den lille innsjøen Noarvvajsávrrit 418 meter over havet, like nord for Noarvvajš som er en markert topp i området.
Elva er omtrent 60 kilometer lang, og har et nedbørfelt på 787 kvadratkilometer. Elveløpet flyter i hovedsak nord- eller nordøstover til elva munner ut i Anarjohka ved finskegrensen.Langs tre kilometer av elvas nederste løp er det vernet et 3-400 meter bredt belte som Goššjohka naturreservat.


== Referanser ==
Enebakk prestegjeld

Enebakk prestegjeld var et prestegjeld tilhørende Follo prosti i Borg bispedømme i Den norske kirke. Det omfattet Enebakk kommune i Akershus fylke, og hovedkirken var Enebakk kirke.


== Historikk ==
Ignabakka sókn har sin opprinnelse fra kristningen av landet. Enebakk kirke, Ignabakka Botolfs kirkja i Ignardal, beliggende i Kirkebygda på vestsiden av Øyeren, er en steinkirke fra siste halvdel av 1100-tallet. Den ble i katolsk tid viet til St. Botolf. Kirken ligger like ovenfor elven Preståa, som i middelalderen het Igna, mens prestegården het Ignarbakki. Kirken er en romansk langkirke med rektangulært skip og smalere/lavere, rett avsluttet kor. På nordsiden av koret er det et sakristi, også det i mur, og kirken har vesttårn.Bygdelaget Enebakk ble i høymiddelalderen omtalt som Ignardalr, siste kjente bruk av dette navnet ser ut til å være i år 1410.Middelalderkirken er omtalt i Biskop Eysteins jordebok fra 1397 som Ignabakka kirkja.


=== Prestegjeldet ===
Enebakk prestegjeld antas å gå tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I middelalderen omtales kun Enebakk kirke i prestegjeldet, mens søndre del av prestegjeldet fikk egen kirke i 1761. Prestegjeldet er oppført i Skattematrikkelen 1647 som Eigneback præstegield i Nedre Rommeriegis fougderie


=== Nyere tid ===
Enebakk prestegjeld dannet grunnlaget for Enebakk formannskapsdistrikt opprettet i 1837.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.Enebakk prestegjeld og dets sogn er nå en del av Enebakk kirkelige fellesråd underlagt Nordre Follo prosti.


== Kirkesogn ==
Prestegjeldet hadde ved sin avvikling følgende sogn:

Enebakk
Mari


== Referanser ==
Skedsmo prestegjeld

Skedsmo prestegjeld var et prestegjeld tilhørende Nedre Romerike prosti i Borg bispedømme i Den norske kirke. Det omfattet tidligere Skedsmo kommune i Akershus fylke, og hovedkirken var Skedsmo kirke.


== Historikk ==
Skeiðismór sókn (norrønt) har sin opprinnelse fra kristningen av landet. Skedsmo kirke, Skeiðsmoa kirkja á Gjóleið, er en steinkirke fra omkring år 1180, som var viet til Olav den hellige. Denne kirken skal ha avløst en eldre kirke som muligens gikk helt tilbake til Olav den helliges kirke fra 1022. En treskulptur av ham befinner seg nå i Universitetets oldsaksamling, men det finnes en kopi i kirken, og på kirkegården er en bauta over ham.Bygdelagene i Skedsmo beliggende mellom Nitelva og Leira ble i høymiddelalderen omtalt som Gjóleið.Middelalderkirken er omtalt i Biskop Eysteins jordebok fra 1397 som Skeiðis kirkja.


=== Prestegjeldet ===
Skedsmo prestegjeld går antakelig tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I middelalderen omtales to kirker i prestegjeldet:
Skedsmo
AsakSenest rundt reformasjonen ble Skedsmo hovedkirke, med Asak som annekskirke. Dessuten ble Lørenskog, Nittedal og Hakadal tillagt som annekskirker, Skedsmo ble med dette et stort prestegjeld på Øvre Romerike. Prestegjeldet er oppført i Skattematrikkelen 1647 som Skiedtzmoe præstegield i Nedre Rommeriegis fougderie.
Det er mulig at Asak kirke ble lagt ned på 1400-tallet i og med at den ikke nevnes i historiske dokumenter på 1500-tallet, men utfra lokal tradisjon kan det se ut til at den kan ha fungert som gårdskapell til et stykke inn på 1500-tallet.


=== Nyere tid ===
Nittedal prestegjeld med Hakadal anneks ble utskilt som eget prestegjeld ved reskript 01.12.1774.
Skedsmo prestegjeld dannet grunnlaget for Skedsmo formannskapsdistrikt opprettet i 1837.
Lillestrøm prestegjeld ble opprettet 01.01.1937, utskilt fra Skedsmo ved kgl. res. 11.12.1936.
Ved kgl.res. 05.12.1947 ble Lørenskog prestegjeld utskilt, med virkning fra 01.07.1948.
Veg kgl.res. 24.08.1973 ble de deler av prestegjeldet som lå syd for Nitelva, utskilt til et nytt Strømmen prestegjeld, med virkning fra 01.01.1974.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.Skedsmo prestegjeld og dets sogn er nå en del av Lillestrøm kirkelige fellesråd underlagt Nedre Romerike prosti.


== Kirkesogn ==
Prestegjeldet hadde ved sin avvikling følgende sogn:

Skedsmo


== Referanser ==


== Eksterne lenker ==
Prestegjeld og sogn i Akershus
Elfa Distrelec

Elfa Distrelec AB (tidligere Elfa AB) er et svensk selskap som distribuerer elektroniske komponenter, instrumenter og verktøy til bedrifts- og privatkunder.


== Historie ==


=== 1945: Grunnleggelse ===
Selskapet ble grunnlagt i 1945 av Arne Lydmar og Nils "Nisse" Jensen. Navnet ELFA ble valgt da Arne Lydmar egentlig ønsket å registrere selskapet under navnet ELCO, men dette navnet var allerede opptatt.


=== 1950-årene: Selskapet deles i to ===
I 1951 ble selskapet delt i to, og det finnes derfor et annet selskap med lignende navn som selger garderobe- og lagringsløsninger, hvilket av og til fører til forvirring.


=== 2000-årene: Oppkjøp ===
I 2006 ble selskapet solgt av familien Jensen til Industri Kapital. På det tidspunktet hadde selskapet 450 ansatte.
I mai 2007 kjøpte Elfa opp det estiske selskapet Tevalo som tidligere hadde vært en forhandler for ELFA AB.
I mars 2008 kunngjorde ELFA at selskapet hadde blitt solgt til den sveitsiske elektronikkgruppen Daetwyler Group. Deretter endret selskapet navn til Elfa Distrelec AB.
I mars 2020 solgte Daetwyler Group selskapet sammen med Nedis til det tyske investeringsselskapet Aurelius-


=== I dag ===
Elfa hadde tidligere fysiske butikker i flere av de nordiske landene, men har i dag bare nettbutikk.
Hovedkontoret ligger i dag i Stockholm, og Elfa Distrelec har datterselskaper i Finland, Norge, Danmark og Polen, samt etter oppkjøpet av Tevalo også i Estland, Latvia, Litauen og Ukraina. Elfa Distrelec er også representert ved forhandlere i Russland, Hviterussland, Tyrkia, De forente arabiske emirater, Hellas, Island, Japan og Malta. 
I 2018 hadde selskapet 47 ansatte.


== Referanser ==
Elfa

Elfa eller ELFA kan referere til:

Elfa Distrelec, svensk distributør av elektroniske komponenter
Elfa International, svensk møbelprodusent som fokuserer på garderoberom og oppbevaring
English Ladies Football Association (ELFA), 1921–1922, forbund stiftet som respons på at The Football Association forbød kvinnelag


== Se også ==
ELF
Ordinary Man

Ordinary Man er det tolvte studioalbumet med Ozzy Osbourne. Albumet ble utgitt 21. februar 2020.


== Sporliste ==


== Referanser ==


== Eksterne lenker ==
(en) Ordinary Man på MusicBrainz 
(en) Ordinary Man på Spotify 
(en) Ordinary Man på Genius — sangtekster 
Ordinary Man på Encyclopaedia metallum
Elfa International

Elfa International AB er en svensk møbelprodusent som fokuserer på garderoberom og oppbevaring. Produktene markedsføres under merkenavnet Elfa.
Selskapet er organisert med et moderselskap som har hovedkvarter i Sverige, tre produksjonssentre som ligger i Sverige, og syv selskaper som driver salg i henholdsvis Sverige, Norge, Finland, Danmark, Tyskland og Polen.


== Historie ==
Elfa ble grunnlagt i 1945, og i 1948 ble møbeldelen skilt ut i et eget selskap (Elfa International), mens elektronikkdelen fortsatte under navnet Elfa AB
I 1999 ble Elfa International kjøpt opp av The Container Store som er børsnotert på New York-børsen.


== Produkter ==
Produktsortimentet består av skapstammer, skuffer og hyllesystemer av metall og tre, samt måltilpassede skyvedører, og selges gjennom forhandlere via datterselskaper eller uavhengige distributører.


== Referanser ==
Law & Order: Organized Crime

Law & Order: Organized Crime er en amerikansk fjernsynsserie som hadde premiere 1. april 2021 på NBC. Den er skapt av Dick Wolf, Ilene Chaiken og Matt Olmstead, og er en spin-off av Law & Order: Special Victims Unit.I hovedrollene er Christopher Meloni, Danielle Moné Truitt, Tamara Taylor, Ainsley Seiger og Dylan McDermott.


== Referanser ==


== Eksterne lenker ==
(en) Law & Order: Organized Crime på Internet Movie Database 
(en) Law & Order: Organized Crime på Rotten Tomatoes 
(en) Law & Order: Organized Crime på Metacritic
Nittedal prestegjeld

Nittedal prestegjeld var et prestegjeld tilhørende Nedre Romerike prosti i Borg bispedømme i Den norske kirke. Det omfattet Nittedal kommune i Akershus fylke, og hovedkirken var Nittedal kirke.


== Historikk ==
Nitjudalr sókn (norrønt) har sin opprinnelse fra kristningen av landet. Den første kirken, Dals Olafs kirkja i Nitjudal, ble viet til St. Olav den 31. jan. Stenkirken fra middelalderen ble revet 1868 og en trekirke, som ble innviet 1869, står delvis på stenkirkens murer. I middelalderen omtales to kirker i det senere prestegjeldet:
Nittedal
HakadalNittedal og Hakadal kirker er omtalt i Biskop Eysteins jordebok fra 1397 som Dals kirkja og Hakadals kirkja. De ble omkring reformasjonen tillagt som annekskirker til Skedsmo prestegjeld.


=== Prestegjeldet ===
Nittedal prestegjeld med Hakadal anneks ble utskilt fra Skedsmo prestegjeld som eget prestegjeld ved reskript 01.12.1774.


=== Nyere tid ===
Nittedal prestegjeld dannet grunnlaget for Nittedal kommune opprettet 1. juli 1837.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.Nittedal prestegjeld og dets sogn er nå en del av Nittedal kirkelige fellesråd underlagt Nedre Romerike prosti.


== Kirkesogn ==
Prestegjeldet hadde ved sin avvikling følgende sogn:

Nittedal
Hakadal


== Referanser ==


== Eksterne lenker ==
Prestegjeld og sogn i Akershus
Friday Night Funkin’

Friday Night Funkin', ofte forkortet til FNF, er et åpen kildekode-rytmespill som først ble utgitt i 2020 for en game jam. Spillet ble utviklet av et team på fire Newgrounds-brukere, Cameron "Ninjamuffin99" Taylor, David "PhantomArcade" Brown, Isaac "kawaisprite" Garcia og evilsk8r. Spillet deler en rekke spillfunksjoner med Dance Dance Revolution og PaRappa the Rapper, selv om det får estetiske påvirkninger fra Flash-spill. Spillet har blitt kreditert med å drive brukere tilbake til Newgrounds, et nettsted hvis popularitet nådde toppen tidlig på 2000-tallet.
Spillet har en liste som vanligvis inkluderer karakterer fra eksterne medier på Newgrounds-nettstedet.
Spillet dreier seg om spillerkarakteren "Boyfriend", som må beseire en rekke karakterer i sang- og rapkonkurranser for å date sin kjærlighetsinteresse, "Girlfriend". Gameplay handler om å etterligne motstanderens notater med tidevannsinngang, samtidig som det forhindrer at helsen renner ut så lenge sangen varer.
Kampen ble opprinnelig laget for Ludum Dare 47 game jam i oktober 2020. En fullversjon på Kickstarter med tittelen Friday Night Funkin': The Full Ass Game skal etter planen lanseres tidlig i 2022.


== Sjefer ==
Uke 1 - Daddy Dearest
Uke 2 - Skid og Pump
Uke 3 - Pico
Uke 4 - Mommy Mearest
Uke 5 - Daddy Dearest og Mommy Mearest
Uke 6 - Senpai og Spirit
Uke 7 - Tankman


== Noter og referanser ==
7.5 cm Pak 40

7.5 cm Pak 40 (7,5 cm Panzerabwehrkanone 40 - "7.5cm panserforsvarsvåpen 40") var et tysk 75 millimeter panservernvåpen utviklet i 1939–1941 av Rheinmetall og brukt under andre verdenskrig. 

Med 23 303 eksemplarer produsert dannet Pak 40 ryggraden for den tyske panservern-bestykningen for den senere delen av andre verdenskrig, for det meste i slepet form, men også på en rekke panserjagere som Marder-serien.


== Generelle egenskaper ==
Kaliber: 75 mm
Løpslengde: L/46
Lengde med affutasje: 6,2 meter
Lengde: 3,7 meter
Bredde: 2,0 meter
Høyde: 1,25 meter
Vekt (kampklar): 1 425 kg
Traversering: 65°
Elevasjonsvinkel: -5° til + 22°
Skuddtakt: 14 granater i minuttet
Effektiv rekkevidde: 1 800 meter
Indirekte rekkevidde: 7 678 meter (sprenggranat)
Vekt på prosjektil: 3,18 - 6,8 kg


== Ammunisjon ==
Panzergranate 39 (PzGr. 39)En panser-penetrerende prosjektil med eksplosiv ladning og sporlys.

Vekt på prosjektil: 6.80 kg
Utgangshastighet: 790 m/sPanzergranate 40 (PzGr. 40)En panser-penetrerende prosjektil med en mindre-kaliber wolfram-kjerne.

Vekt på prosjektil: 4.05 kg
Utgangshastighet: 990 m/sPanzergranate 38 HL/B (PzGr. 38 HL/B)En høy-eksplosiv pansersprenggranat prosjektil med en hulladning.

Vekt på prosjektil: 4.57 kg
Utgangshastighet: 450 m/s


== Referanser ==
Garderobe-Mannen

Garderobe-Mannen AS var en norsk møbelprodusent som fokuserte på garderoberom og oppbevaring. Selskapet ble startet i 1996, og meldte den 24. april 2020 at de hadde gått konkurs. Selskapet hadde da 22 butikker og 97 ansatte. Nedgang i salget i mars 2020 (rundt samme tid som Norge ble stengt ned på grunn av covid-19) ble nevnt av eierne som en utløsende årsak til konkursen.Den 27. april 2020 ble det åpnet konkursbo hos Garderobemannen AS. Driften ble i mai 2020 videreført av nytt selskap under samme navn.


== Referanser ==
Boonruen Choonhavan

Boonruen Choonhavan (født Sophot; บุญเรือน ชุณหะวัณ; RTGS: Bunruean Chunhawan; født 25. april 1920 i Thailand, død 14. august 2021 i Bangkok) var en thailandsk sosietetskvinne som var hustru til Chatichai Choonhavan, Thailands statsminister og en slekting av dronningmoren Srinagarindra.De giftet seg i 1944. Hun støttet og hjelp ektemannen på hans karrierevei fra thailandsk ambassadør til utenriksminister, formann i Thai-nasjonens parti, og helt til statsminister fra 1988 til han ble styrtet i et kupp i 1991.
Chatichai og Boonruen hadde to barn, datteren Wanee Hongpraphas, og sønnen Kraisak Choonhavan, statsviter, sosialaktivist og senator.Boonruen døde i Bangkok av covid-19 den 14. august 2021 i en alder av 101 år.


== Referanser ==
Lørenskog prestegjeld

Lørenskog prestegjeld var et prestegjeld tilhørende Nedre Romerike prosti i Borg bispedømme i Den norske kirke. Det omfattet Lørenskog kommune i Akershus fylke, og hovedkirken var Lørenskog kirke.


== Historikk ==
Leireimsskógr sókn (norrønt) har sin opprinnelse fra kristningen av landet. Lørenskog kirke, Leirhemsskógs kirkja, er opprinnelig i stein og antas å være bygget mellom 1150 og 1250, beliggende like øst for en Olavskilde som var kjent for undergjørende vann. Skipet er rektangulært og koret — som er smalere og lavere — er nesten kvadratisk.Middelalderkirken er omtalt i Biskop Eysteins jordebok fra 1397 som Leiremsskogs kirkja. I middelalderen omtales kun Lørenskog sogn, som etter reformasjonen ble tillagt som annekskirke til Skedsmo prestegjeld.


=== Nyere tid ===
Lørenskog sogn dannet grunnlaget for Lørenskog kommune opprettet i 1. januar 1908.
Ved kgl.res. 05.12.1947 ble Lørenskog prestegjeld utskilt fra Skedsmo prestegjeld, med virkning fra 01.07.1948.
Ved kgl.res. 28.10.1983 ble området vest for Langvannet og Losbyelva utskilt som eget prestegjeld og sokn, hvilket fikk navnet Skårer prestegjeld.Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.Lørenskog prestegjeld og dets sogn er nå en del av Lørenskog kirkelige fellesråd underlagt Nedre Romerike prosti.


== Kirkesogn ==
Prestegjeldet hadde ved sin avvikling følgende sogn:

Lørenskog


== Referanser ==
Folke Bålstad

Folke Bålstad (1907–1976) var en norsk journalist, redaktør og fotballdommer.
Båstad var som journalist i en årrekke tilknyttet Morgenposten. Han var også en periode redaktør for bladet TIPS. Som fotballdommer representerte han Mercantile/TryggBåstad hevdes å være opphavsmann til kallenavnet «Kanarifuglene» for Lillestrøm Sportsklubb.


== Referanser ==
Nader Shariatmadari

Nader Shariatmadari (persisk: نادر شریعتمداری, født i 1969 i Teheran i Iran, død 3. august 2021) var en iransk geoteknisk ingeniør og konservativ politiker.
Han var medlem av byrådet i Teheran fra 2003 til 2007 og var professor ved Irans universitet for vitenskap og teknologi. Han søkte ikke gjenvalg til byrådet.Shariatmadari døde av covid-19 i en alder av 61 år.


== Referanser ==
Láhpojohka

Láhpojohka er en elv i Kautokeino kommune i Troms og Finnmark fylke. Elva har utspring fra vannet Láhpoluoppal, ved grenda med samme navn. Etterstavelsen -luoppal kan oversettes til «lite vann i et elvefar» eller bare «vann». Dette vannet er egentlig den sørligste delen av den større innsjøen Láhpojávri. NVE regner disse som én innsjø.Elva er omtrent ni kilometer lang, og har et nedbørfelt på 699 kvadratkilometer. Elva flyter i hovedsak vest- eller nordvestover til elva munner ut i Kautokeinoelva.


== Referanser ==
Det frygiske alfabetet

Det frygiske alfabetet er skriften som er brukt i de tidligste frygiske tekster.
Den daterer seg tilbake til det 8. århundre f.Kr. Og ble brukt frem til det fjerde århundre f.Kr. («Gammel-frygiske» inskripsjoner), da den ble erstattet av det greske alfabetet («Ny-frygiske» inskripsjoner, 1. til 3. århundre e.Kr.). Det frygiske alfabetet utgikk fra det fønikiske alfabetet og er nesten identisk med de tidlige vestlige greske alfabeter. 
Alfabetet består av 19 bokstaver – 5 vokaler (a, e, i, o, u) og 14 konsonanter (b, g, d, v, z, y, k, l, m, n, p, r, s, t). En variant av det frygiske alfabetet ble brukt i inskripsjoner av det det mysiske språk. Ord er ofte separert med mellomrom eller 3-4 vertikale tomrom. Det er vanligvis skrevet fra venstre mot høyre ("dekstrovers"), men rundt 1/6 av inskripsjonene ble skrevet fra høyre mot venstre ("sinistrovers"). Noen få dusin inskripsjoner med flere linjer er vanligvis bustrofedone.


== Referanser ==
Morrow Batteries

Morrow Batteries AS er et norsk foretak som ble etablert i 2014 for å produsere bilbatterier til elbiler. Selskapet har forretningsadresse i Kristiansand. I desember 2020 kunngjorde foretaket at det ville bygge en batterifabrikk i Arendal, og hadde inngått intensjonsavtale med næringsparken Eyde Energipark i Arendal. Grunnsteinen til den nye fabrikken ble lagt ned 26.september 2022 av statsminister Støre. 
Per 2022 er Håkon Ryan Tanem administrerende direktør i selskapet, og Liv Monica Stubholt er selskapets styreleder. 


== Battericellefabrikk i Arendal ==
Bjørn Rune Gjelsten og Agder Energi er hovedinteressentene i fabrikkprosjektet, og har med seg Bellona-grunnlegger Frederic Hauge. 230 millioner er samlet fra investorene; 150 av disse kommer fra det danske pensjonsfondet PKA. Arendal kommune har forpliktet seg til å gå inn med 10 millioner. Statlige Siva går inn med 480 millioner kroner i et eiendomsselskap som skal sette opp batterifabrikken til Morrow. Siva skal eie 67 prosent av eiendomsselskapet.En 1000 mål stor industritomt er under opparbeiding like ved Longumkrysset på E18, Eyde Energy Park, eller Eyde Energipark. 
Det skal produseres batterier basert på svovel og uten kobolt. I 2023 skal et pilotanlegg være i drift. I desember 2020 opplyste Morrow Batteries at den nye fabrikken i Arendal kommer til å sysselsette mellom 2000 og 2500 ansatte når den står ferdig. En del av de ansatte med kompetanse på batteriproduksjon skal hentes fra Asia.Morrow Batteries etablerte sommeren 2021 et kontor i Arendal sentrum.Arendal kommune og havnemyndighetene planlegger per 2021 å bygge ut Arendal havn og å bygge ny vei fra Longum-krysset til havna på Eydehavn, for å legge til rette for den nye industrivirksomheten til Morrow Batteries.


== Innovasjonssenter i Grimstad ==
I april 2021 sendte Morrow ut en pressemelding der selskapet kunngjorde at det ville bygge et innovasjonssenter i Grimstad vegg-i-vegg med Universitetet i Agders campus Grimstad. Morrow planla å utvikle ny batteriteknologi ved det nye innovasjonssenteret, som grunnlag for fabrikkdriften i Arendal.I august 2021 sendte selskapet ut en ny pressemelding om at de hadde skaffet finansiering blant annet til videreutvikling av planene for dette senteret.


== Referanser ==


== Eksterne lenker ==
Morrow Batteries AS' hjemmeside. Besøkt 16. august 2021.
Rex E. Wallace

Rex E. Wallace (født 13. september 1952) er en amerikansk språkforsker og forsker i klassiske studier som har spesialisert seg på etruskisk, språk i det gamle Italia, epigrafikk og historisk lingvistikk. Han var professor i klassiske studier ved University of Massachusetts Amherst fra 1985 til han trakk seg tilbake i 2018.


== Referanser ==
Behandlingsfrist

Behandlingsfrist er et begrep brukt innen plantevern. Det er det minste tidsrommet, som kan gå fra et plantevernmiddel blir påført, til den aktuelle varen kan høstes. Denne fristen er satt, så det ikke skal komme uakseptable mengder med plantevernmiddelrester i varen.Må ikke forveksles med Handteringsfrist.


== Referanser ==
Handteringsfrist

Handteringsfrist er tidsrommet fra et plantevernmiddel er brukt, til en trygt kan gå inn i området uten fullt verneutstyr. Dette tidsrommet er normalt satt til 24 eller 48 dager. Handlingsfrist er mange ganger ikke nevnt på etiketten til plantevernmidlet, da bør en i det minste holde seg unna, mens sprøytevæsken ikke har rukket å tørke opp på plantene, og gjerne vente et par dager før en går eller arbeider i området.Må ikke forveksles med behandlingsfrist.


== Referanser ==